**ประกาศสนามหลวงแผนกธรรม
เรื่อง วิธีปฏิบัติในการสอบธรรมสนามหลวง
สำนักเรียนส่วนภูมิภาค
พ.ศ. ๒๕๕๘**

      การสอบธรรมสนามหลวงศกนี้ **นักธรรมชั้นตรี** กำหนดสอบวันที่ ๒๑ - ๒๒ - ๒๓ - ๒๔ ตุลาคม๒๕๕๘ ตรงกับวันพุธ - พฤหัสบดี - ศุกร์ - เสาร์ ขึ้น ๙ - ๑๐ - ๑๑ - ๑๒ ค่ำเดือน ๑๑ รวมสอบ ๔ วันๆ ละ๑ วิชา วิชาละ ๓ ชั่วโมงเริ่มสอบเวลา ๑๓.๐๐ น. ทุกวันพร้อมกันทั่วราชอาณาจักร **นักธรรมชั้นโทและเอก** กำหนดสอบวันที่ ๒๗ - ๒๘ - ๒๙ - ๓๐ พฤศจิกายน ๒๕๕๘ ตรงกับวันศุกร์ - เสาร์ - อาทิตย์ - จันทร์ แรม ๒ - ๓ - ๔ - ๕ ค่ำ เดือน ๑๒ รวมสอบ ๔ วันๆ ละ ๑ วิชาๆ ละ ๓ ชั่วโมง เริ่มสอบเวลา ๑๓.๐๐ น. ทุกวัน พร้อมกันทั่วราชอาณาจักร และ**ธรรมศึกษาทุกชั้น** กำหนดสอบวันที่ ๑ ธันวาคม ๒๕๕๘ ตรงกับ วันอังคาร แรม ๖ ค่ำ เดือน ๑๒ รวมสอบ ๑ วัน ภาคเช้า เวลา ๐๘.๓๐ น. สอบวิชาเรียงความแก้กระทู้ธรรมภาคบ่าย เวลา ๑๓.๐๐ น. สอบวิชาธรรมะ วิชาพุทธะ และวิชาวินัย ให้เวลาวิชาละ ๕๐ นาที พร้อมกัน ทั่วราชอาณาจักร ใช้ข้อสอบแบบปรนัยหรือแบบเลือกตอบ

**ระเบียบปฏิบัติ**

      **๑. กระดาษใบตอบและการเขียนตอบ** ใช้กระดาษตราสนามหลวงแผนกธรรมที่พิมพ์และจำหน่ายโดยโรงพิมพ์สำนักงานพระพุทธศาสนาแห่งชาติ หรือกระดาษชนิดอื่นที่ประทับตราสนามหลวงแผนกธรรม ที่สนามสอบแจกให้ในเวลาสอบ เฉพาะใบตอบปรนัยสำหรับธรรมศึกษาทุกชั้น **สนามหลวงแผนกธรรม ได้จัดพิมพ์กระดาษใบตอบที่ตรวจด้วยเครื่องคอมพิวเตอร์ให้ ห้ามใช้กระดาษตอบชนิดอื่นหรือกระดาษ ที่นักเรียนจัดหามา

      การเขียนตอบ** ต้องเขียนด้วยหมึกสีดำ สีน้ำเงิน หรือดินสอเท่านั้น และตอบเรียงข้อไปตามลำดับสำหรับธรรมศึกษาทุกชั้นวิชาเรียงความแก้กระทู้ธรรม ให้เขียนตอบเหมือนทุกปี ส่วนวิชาธรรมะ พุทธะ วินัยใช้ฝนคำตอบลงในกระดาษใบตอบ**โดยเป็นกระดาษใบตอบที่ตรวจด้วยเครื่องคอมพิวเตอร์ ให้กรรมการ ผู้กำกับห้องสอบศึกษาวิธีการฝนคำตอบให้เข้าใจ แล้วแนะนำนักเรียนผู้เข้าสอบฝนคำตอบให้ถูกต้องด้วย

      ๒. การให้เลขประจำตัวผู้สอบ** ให้สำนักเรียนคณะจังหวัด เป็นผู้จัดเรียบเรียงลำดับสนามสอบ ในบัญชี สถ.๕, สถ.๖ ตามระเบียบข้อ ๗, ๘, ๑๐ จากนั้นเมื่อทุกสนามสอบอัพโหลดเข้าสู่ระบบหมดแล้ว ระบบจะให้เลขประจำตัวผู้สอบอัตโนมัติตามลำดับสนามสอบที่จัดไว้ โดยไม่มีเลขซ้ำกันทั้งจังหวัด

      **๓. การจัดห้องสอบ** ให้ประธานสนามสอบจัดสถานที่สอบ และเลขที่นั่งสอบตามบัญชี สถ.๔ ที่จัดทำในระบบออนไลน์ และตามบัญชี ศ.๓, ศ.๗ ที่สร้างจากระบบออนไลน์หลังการจัดทำบัญชี สถ.๔ ถูกต้องแล้ว และแจ้งให้นักเรียนทราบก่อนเข้าห้องสอบ

      **๔. กรรมการกำกับห้องสอบ** ให้มีกรรมการกำกับห้องสอบที่เจ้าคณะจังหวัดหรือประธานสนามสอบแต่งตั้งอย่างน้อยห้องละ ๒ รูป/คน ในสนามสอบธรรมศึกษาที่เปิดสอบในโรงเรียน สถานศึกษา และสถานที่อื่นๆ ให้ปฏิบัติเช่นเดียวกัน

      **๕. การลงหมายเหตุขาดสอบ** หากมีผู้ขาดสอบด้วยเหตุใดๆ ก็ตาม ต้องลงหมายเหตุในบัญชีรับใบตอบและขีดเส้นแดงทับให้ชัดเจน เช่น อาพาธ ก็ลงหมายเหตุว่า อาพาธ เป็นต้น ขาดสอบในวันไหนบอกให้ ชัดเจน

      **๖. การยกเลิกเลขประจำตัว** กรรมการกำกับห้องสอบต้องยกเลิกเลขประจำตัวนักเรียนที่ขาดสอบห้ามมิให้นักเรียนอื่นมาใช้เลขประจำตัวนั้นเพื่อสอบแทน

      **๗. บัญชียอดจำนวนและบัญชีสำมะโนครัวผู้ขอเข้าสอบนักธรรมชั้นตรี** ให้สำนักเรียนคณะจังหวัดจัดทำบัญชียอดจำนวนผู้ขอเข้าสอบนักธรรมชั้นตรี (สถ.๕) และบัญชีสำมะโนครัวผู้ขอเข้าสอบนักธรรมชั้นตรี(ศ.๑) **พร้อมบันทึกลงแผ่นซีดี** จำนวน ๒ ชุด ส่งสำนักงานแม่กองธรรมสนามหลวง ๑ ชุด ส่งสำนักงาน เจ้าคณะภาค ๑ ชุด **ภายในวันแรม ๑ ค่ำ เดือน ๑๐ ตรงกับวันที่ ๒๘ กันยายน ๒๕๕๘** และให้สนามสอบรวบรวมข้อมูลบัญชีสำมะโนครัวผู้ขอเข้าสอบนักธรรมชั้นตรี (ศ.๑) ทุกสำนักศาสนศึกษา ทำการอัพโหลด เข้าสู่ระบบฐานข้อมูลสำนักงานแม่กองธรรมสนามหลวง และแก้ไขให้ถูกต้องภายในกำหนดนี้ เมื่อพ้นกำหนดดังกล่าวแล้ว **สนามหลวงแผนกธรรมห้ามมิให้มีการส่งชื่อนักเรียนขอเข้าสอบเพิ่มเติม

      ๘. บัญชียอดจำนวนและบัญชีรายชื่อผู้ขอเข้าสอบนักธรรมชั้นโทและเอก** ให้สำนักเรียนคณะจังหวัดจัดทำบัญชียอดจำนวนผู้ขอเข้าสอบนักธรรมชั้นโทและเอก (สถ.๕ แยกเป็นอีกบัญชีหนึ่งจากบัญชีนักธรรม ชั้นตรี) และบัญชีรายชื่อผู้ขอเข้าสอบนักธรรมชั้นโทและเอก (ศ.๒) **พร้อมบันทึกลงแผ่นซีดี** จำนวน ๒ ชุด ส่งสำนักงานแม่กองธรรมสนามหลวง ๑ ชุด ส่งสำนักงานเจ้าคณะภาค ๑ ชุด **ภายในวันขึ้น ๑๕ ค่ำ เดือน ๑๑ตรงกับวันที่ ๒๗ ตุลาคม ๒๕๕๘** และให้สนามสอบรวบรวมข้อมูลบัญชีรายชื่อผู้ขอเข้าสอบนักธรรมชั้นโทและเอก (ศ.๒) ทุกสำนักเรียน, ทุกสำนักศาสนศึกษา ทำการอัพโหลดเข้าสู่ระบบฐานข้อมูลสำนักงานแม่กองธรรมสนามหลวง และแก้ไขให้ถูกต้องภายในกำหนดนี้ เมื่อพ้นกำหนดดังกล่าวแล้ว **สนามหลวงแผนกธรรมห้ามมิให้มีการส่งชื่อนักเรียนขอเข้าสอบเพิ่มเติม

      ๙. การส่งบัญชีในข้อ ๘** สำนักเรียนคณะจังหวัดคณะธรรมยุต ที่สำนักงานแม่กองธรรมสนามหลวงได้ประกาศให้ไปรวมสอบกับสนามสอบสำนักเรียนคณะจังหวัดมหานิกายต้องส่งบัญชีทั้งหมดในข้อ ๘ ให้กับสนามสอบนั้นด้วย ๑ ชุด ภายในวันเวลาที่กำหนดไว้ตามข้อ ๘

      **๑๐. บัญชียอดจำนวนและบัญชีรายชื่อผู้ขอเข้าสอบธรรมศึกษาทุกชั้น** ให้สำนักเรียนคณะจังหวัดจัดทำบัญชียอดจำนวนผู้ขอเข้าสอบธรรมศึกษาทุกชั้น (สถ.๖) และบัญชีรายชื่อผู้ขอเข้าสอบธรรมศึกษาชั้นตรี(ศ.๕) บัญชีรายชื่อผู้ขอเข้าสอบธรรมศึกษาชั้นโทและเอก (ศ.๖) **พร้อมบันทึกลงแผ่นซีดี** จำนวน ๒ ชุด ส่งสำนักงานแม่กองธรรมสนามหลวง ๑ ชุด ส่งสำนักงานเจ้าคณะภาค ๑ ชุด **ภายในวันขึ้น ๑๕ ค่ำ เดือน ๑๑ ตรงกับวันที่ ๒๗ ตุลาคม ๒๕๕๘** และให้สนามสอบรวบรวมข้อมูลบัญชีผู้ขอเข้าสอบธรรมศึกษาทุกชั้นของทุกสำนักศาสนศึกษา ทำการอัพโหลดเข้าสู่ระบบฐานข้อมูลสำนักงานแม่กองธรรมสนามหลวง และแก้ไขให้ถูกต้องภายในกำหนดนี้ เมื่อพ้นกำหนดดังกล่าวแล้ว **สนามหลวงแผนกธรรมห้ามมิให้มีการส่งชื่อนักเรียนขอเข้าสอบเพิ่มเติม

      ๑๑. บัญชีรายนามประธานสนามสอบธรรมสนามหลวง และบัญชีรายชื่อผู้รับข้อสอบธรรมสนามหลวงด้วยระบบออนไลน์** สำนักงานแม่กองธรรมสนามหลวงกำหนดวิธีรับข้อสอบผ่านระบบอินเตอร์เน็ต เพื่อความสะดวกในการติดต่อประสานงานกับสนามสอบ สำนักงานแม่กองธรรมสนามหลวงได้กำหนดรูปแบบบัญชีรายนามประธานสนามสอบธรรมสนามหลวง และบัญชีรายชื่อผู้รับข้อสอบธรรมสนามหลวงด้วยระบบออนไลน์ ให้สำนักเรียนคณะจังหวัดจัดทำบัญชีดังกล่าวทั้งสองบัญชี **พร้อมบันทึกลงแผ่นซีดี** ส่งสำนักงานแม่กองธรรมสนามหลวง พร้อมกับบัญชีรายชื่อผู้ขอเข้าสอบตามเวลาที่กำหนดในชั้นนั้นๆ

      **๑๒. สนามสอบนักธรรมชั้นโทและเอก** ให้เจ้าคณะจังหวัดโดยความเห็นชอบของเจ้าคณะภาค พิจารณารวมสอบนักธรรมชั้นโทและเอกเป็นสนามสอบแห่งเดียวกัน หรือจะพิจารณาแยกสนามสอบเป็นสนามสอบนักธรรมชั้นโท ๑ แห่ง และสนามสอบนักธรรมชั้นเอก ๑ แห่ง ตามความเหมาะสม

      **๑๓. การรวมสนามสอบ** ในสนามสอบคณะจังหวัดมหานิกายที่มีสำนักเรียนคณะจังหวัดคณะธรรมยุตร่วมสอบด้วย จัดห้องสอบรวมกันได้แต่การจัดทำบัญชีรับใบตอบให้แยกต่างหาก

      **๑๔. การรับข้อสอบนักธรรมชั้นตรี** การรับข้อสอบในปีการศึกษา ๒๕๕๘ ได้กำหนดให้รับข้อสอบผ่านระบบอินเตอร์เน็ตที่เว็บไซต์ของสำนักงานแม่กองธรรมสนามหลวง และให้สนามสอบเป็นผู้รับผิดชอบในการพิมพ์สำเนา หรือแสดงด้วยเครื่องโปรเจคเตอร์ โดยสำนักงานแม่กองธรรมสนามหลวงจักให้ข้อสอบ ในลักษณะแฟ้มคอมพิวเตอร์ที่เว็บไซต์ของสำนักงานแม่กองธรรมสนามหลวง **http://www.gongtham.net** ในเวลา ๑๒.๔๐ น. ของวันสอบ ซึ่งมีขั้นตอนในการรับ ดังนี้

      **วันพุธที่ ๒๑ ตุลาคม พ.ศ. ๒๕๕๘ เวลา ๑๒.๔๐ น.** สำนักงานแม่กองธรรมสนามหลวงจะทำการส่งแฟ้มข้อสอบ**วิชากระทู้ นักธรรมชั้นตรี** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบ ดังนี้
            ๑. เปิดโปรแกรมเข้าอินเตอร์เน็ต เช่น Internet Explorer, Firefox, Google Chrome, ฯลฯ
            ๒. ใส่ที่อยู่ของเว็บไซต์สำนักงานแม่กองธรรมสนามหลวง คือ http://www.gongtham.net แล้วกด Enter
            ๓. คลิกที่ “เข้าสู่หน้าหลัก” จากนั้นรอจนกว่าจะเข้าสู่หน้าหลักของเว็บไซต์
            ๔. คลิกที่ “รับข้อสอบธรรมสนามหลวง”
            ๕. คลิกที่ “ล็อกอินเข้าระบบเพื่อเปิดแฟ้มข้อสอบ”
            ๖. ใส่รหัสสนามสอบและรหัสผ่านประจำสนามสอบแล้วกดปุ่ม “เข้าสู่ระบบ”
            ๗. เมื่อเข้าสู่ระบบแล้วจะพบแฟ้มข้อสอบ ให้คลิกเปิดแฟ้มข้อสอบ
            ๘. พิมพ์สำเนาข้อสอบ หรือนำข้อสอบฉายออกทางจอภาพโปรเจคเตอร์ แล้วแต่กรณี

      **วันพฤหัสบดีที่ ๒๒ ตุลาคม พ.ศ. ๒๕๕๘ เวลา ๑๒.๔๐ น.** สำนักงานแม่กองธรรมสนามหลวง จะทำการส่งแฟ้มข้อสอบ**วิชาธรรม นักธรรมชั้นตรี** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบโดยให้ปฏิบัติเช่นเดียว กับวันแรก

      **วันศุกร์ที่ ๒๓ ตุลาคม พ.ศ. ๒๕๕๘ เวลา ๑๒.๔๐ น.** สำนักงานแม่กองธรรมสนามหลวงจะทำการส่งแฟ้มข้อสอบ**วิชาพุทธ นักธรรมชั้นตรี** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบโดยให้ปฏิบัติเช่นเดียวกับวันแรก

      **วันเสาร์ที่ ๒๔ ตุลาคม พ.ศ. ๒๕๕๘ เวลา ๑๒.๔๐ น.** สำนักงานแม่กองธรรมสนามหลวงจะทำการส่งแฟ้มข้อสอบ**วิชาวินัย นักธรรมชั้นตรี** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบโดยให้ปฏิบัติเช่นเดียวกับวันแรก

      **๑๕. การรับสมุดเซ็นเยี่ยมและเอกสารอื่นๆ ในการสอบนักธรรมชั้นตรี** สำนักงานแม่กองธรรมสนามหลวง จะจัดส่งไปยังเจ้าคณะจังหวัดทุกจังหวัดตามจำนวนสนามสอบนักธรรมชั้นตรีในจังหวัดนั้นๆ

      **๑๖. การรับข้อสอบนักธรรมชั้นโทและเอก** การรับข้อสอบนักธรรมชั้นโทและเอก ได้กำหนดเช่นเดียวกับนักธรรมชั้นตรี ให้สนามสอบเป็นผู้รับผิดชอบในการพิมพ์สำเนา หรือแสดงด้วยเครื่องโปรเจคเตอร์แล้วแต่กรณี โดยสำนักงานแม่กองธรรมสนามหลวงจักให้ข้อสอบในเว็บไซต์ของสำนักงาน แม่กองธรรมสนามหลวง **http://www.gongtham.net** ในเวลา ๑๒.๔๐ น. ของวันสอบ โดยมีขั้นตอนในการรับ ดังนี้

      **วันศุกร์ที่ ๒๗ พฤศจิกายน พ.ศ. ๒๕๕๘ เวลา ๑๒.๔๐ น.** สำนักงานแม่กองธรรมสนามหลวง จะทำการส่งแฟ้มข้อสอบ**วิชากระทู้ นักธรรมชั้นโทและเอก** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบ ดังนี้
            ๑. เปิดโปรแกรมเข้าอินเตอร์เน็ต เช่น Internet Explorer, Firefox, Google Chrome, ฯลฯ
            ๒. ใส่ที่อยู่ของเว็บไซต์สำนักงานแม่กองธรรมสนามหลวง คือ http://www.gongtham.net แล้วกด Enter
            ๓. คลิกที่ “เข้าสู่หน้าหลัก” จากนั้นรอจนกว่าจะเข้าสู่หน้าหลักของเว็บไซต์
            ๔. คลิกที่ “รับข้อสอบธรรมสนามหลวง”
            ๕. คลิกที่ “ล็อกอินเข้าระบบเพื่อเปิดแฟ้มข้อสอบ”
            ๖. ใส่รหัสสนามสอบและรหัสผ่านประจำสนามสอบแล้วกดปุ่ม “เข้าสู่ระบบ”
            ๗. เมื่อเข้าสู่ระบบแล้วจะพบแฟ้มข้อสอบ ให้คลิกเปิดแฟ้มข้อสอบ
            ๘. พิมพ์สำเนาข้อสอบ หรือนำข้อสอบฉายออกทางจอภาพโปรเจคเตอร์ แล้วแต่กรณี

      **วันเสาร์ที่ ๒๘ พฤศจิกายน พ.ศ. ๒๕๕๘ เวลา ๑๒.๔๐ น.** สำนักงานแม่กองธรรมสนามหลวงจะทำการส่งแฟ้มข้อสอบ**วิชาธรรม นักธรรมชั้นโทและเอก** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบโดยให้ปฏิบัติเช่นเดียวกับวันแรก

      **วันอาทิตย์ที่ ๒๙ พฤศจิกายน พ.ศ. ๒๕๕๘ เวลา ๑๒.๔๐ น.** สำนักงานแม่กองธรรมสนามหลวงจะทำการส่งแฟ้มข้อสอบ**วิชาพุทธ นักธรรมชั้นโทและเอก** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบโดยให้ปฏิบัติเช่นเดียวกับวันแรก

      **วันจันทร์ที่ ๓๐ พฤศจิกายน พ.ศ. ๒๕๕๘ เวลา ๑๒.๔๐ น.** สำนักงานแม่กองธรรมสนามหลวงจะทำการส่งแฟ้มข้อสอบวิชาวินัย นักธรรมชั้นโทและเอก เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบโดยให้ปฏิบัติเช่นเดียวกับวันแรก

      **๑๗. การรับสมุดเซ็นเยี่ยมและเอกสารอื่นๆ ในการสอบนักธรรมชั้นโทและเอก** สำนักงานแม่กองธรรมสนามหลวง จะจัดส่งไปยังเจ้าคณะจังหวัดทุกจังหวัดตามจำนวนสนามสอบนักธรรมชั้นโทและเอกในจังหวัดนั้นๆ

      **๑๘. การรับข้อสอบธรรมศึกษาชั้นตรี โท และเอก** การรับข้อสอบธรรมศึกษาชั้นตรี โท และเอก ได้กำหนดเช่นเดียวกับนักธรรม ให้สนามสอบเป็นผู้รับผิดชอบในการพิมพ์สำเนา หรือแสดงด้วยเครื่องโปรเจคเตอร์แล้วแต่กรณี โดยสำนักงานแม่กองธรรมสนามหลวงจักให้ข้อสอบในเว็บไซต์ของสำนักงาน แม่กองธรรมสนามหลวง**http://www.gongtham.net** ในวันอังคารที่ ๑ ธันวาคม ๒๕๕๘ เวลา ๐๘.๐๐ น.ซึ่งมีขั้นตอนในการรับ ดังนี้

      **วันอังคารที่ ๑ ธันวาคม พ.ศ. ๒๕๕๘ เวลา ๐๘.๐๐ น.** สำนักงานแม่กองธรรมสนามหลวงจะทำการส่งแฟ้มข้อสอบ**วิชากระทู้ ธรรมศึกษาทุกชั้น** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบ ดังนี้
            ๑. เปิดโปรแกรมเข้าอินเตอร์เน็ต เช่น Internet Explorer, Firefox, Google Chrome, ฯลฯ
            ๒. ใส่ที่อยู่ของเว็บไซต์สำนักงานแม่กองธรรมสนามหลวง คือ http://www.gongtham.net แล้วกด Enter
            ๓. คลิกที่ “เข้าสู่หน้าหลัก” จากนั้นรอจนกว่าจะเข้าสู่หน้าหลักของเว็บไซต์
            ๔. คลิกที่ “รับข้อสอบธรรมสนามหลวง”
            ๕. คลิกที่ “ล็อกอินเข้าระบบเพื่อเปิดแฟ้มข้อสอบ”
            ๖. ใส่รหัสสนามสอบและรหัสผ่านประจำสนามสอบแล้วกดปุ่ม “เข้าสู่ระบบ”
            ๗. เมื่อเข้าสู่ระบบแล้วจะพบแฟ้มข้อสอบ ให้คลิกเปิดแฟ้มข้อสอบ
            ๘. พิมพ์สำเนาข้อสอบ หรือนำข้อสอบฉายออกทางจอภาพโปรเจคเตอร์ แล้วแต่กรณี

      **วันอังคารที่ ๑ ธันวาคม พ.ศ. ๒๕๕๘ เวลา ๑๒.๓๐ น.** สำนักงานแม่กองธรรมสนามหลวงจะทำการส่งแฟ้มข้อสอบ**วิชาธรรม ธรรมศึกษาทุกชั้น** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบโดยให้ปฏิบัติเช่นเดียวกับวิชาแรก

      **วันอังคารที่ ๑ ธันวาคม พ.ศ. ๒๕๕๘ เวลา ๑๒.๕๐ น.** สำนักงานแม่กองธรรมสนามหลวงจะทำการส่งแฟ้มข้อสอบ**วิชาพุทธ ธรรมศึกษาทุกชั้น** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบโดยให้ปฏิบัติเช่นเดียวกับวิชาแรก

      **วันอังคารที่ ๑ ธันวาคม พ.ศ. ๒๕๕๘ เวลา ๑๓.๑๐ น.** สำนักงานแม่กองธรรมสนามหลวงจะทำการส่งแฟ้มข้อสอบ**วิชาวินัย ธรรมศึกษาทุกชั้น** เข้าสู่ระบบเว็บไซต์ และแสดงในหน้าเว็บไซต์ของสำนักงานแม่กองธรรมสนามหลวง ให้แต่ละสนามสอบใช้รหัสประจำสนามสอบเปิดแฟ้มข้อสอบโดยให้ปฏิบัติเช่นเดียว กับวิชาแรก
      **เฉพาะธรรมศึกษาใบตอบวิชาปรนัย คือ วิชาธรรม พุทธ และวินัย อยู่ในใบเดียวกัน และกำหนด ให้สอบแบบต่อเนื่อง ไม่อนุญาตให้นักเรียนออกจากห้องสอบ จนกว่าจะสอบครบทั้ง ๓ วิชา

      ๑๙. การรับกระดาษใบตอบ สมุดเซ็นเยี่ยม และเอกสารอื่นๆ ในการสอบธรรมศึกษาชั้นตรี โท และเอก** ให้ผู้ที่เจ้าคณะภาคมอบหมายมารับตั้งแต่วันที่ ๒๒ พฤศจิกายน ๒๕๕๘ เป็นต้นไป เวลา๐๙.๐๐น. ถึงเวลา๑๘.๐๐น. ที่สำนักงานแม่กองธรรมสนามหลวง

      **๒๐. กรณีมีการทุจริต** ถ้าปรากฏว่ามีผู้ทำการทุจริตในการสอบให้ลงหมายเหตุลักษณะของการทุจริตที่หัวกระดาษใบตอบและลงชื่อกรรมการผู้กำกับห้องสอบนั้นๆทุกรูปและให้ผู้เป็นประธานสนามสอบลงชื่อรับรองด้วย

      **๒๑. บัญชีรับใบตอบนักธรรมทุกชั้น** ให้ใช้ใบเดียวกันทั้ง ๔ วิชา **ให้สนามสอบพิมพ์บัญชีรับใบตอบที่สร้างจากระบบฐานข้อมูลสำนักงานแม่กองธรรมสนามหลวงเท่านั้น ห้ามจัดพิมพ์เอง** โดยให้กำหนดในบัญชี สถ.๔ ว่าห้องหนึ่งๆ มีผู้เข้าสอบเท่าใด ระบบฐานข้อมูลของสำนักงานฯ จะดำเนินการพิมพ์เป็นรูปแบบบัญชีรับใบตอบให้เอง เพื่อความถูกต้องของข้อมูล เมื่อส่งใบตอบวันแรกให้นักเรียนตรวจสอบชื่อ ฉายา นามสกุล ฯลฯ หากผิดให้นักเรียนเขียนแก้ไขในบัญชีรับใบตอบนั้นด้วยตนเอง**แล้วลงลายมือชื่อด้วยตัวบรรจงในช่องประจำวิชานั้น ๆ ในแต่ละวัน (ห้ามใช้ลายเซ็น)
      อนึ่ง สำนักงานแม่กองธรรมสนามหลวงจะรับพิจารณาเฉพาะรายชื่อผู้ขอเข้าสอบที่เข้าสู่ระบบฐานข้อมูลของสำนักงานฯ แล้วพิมพ์เป็นบัญชีรับใบตอบเท่านั้น หากมีรายชื่อเพิ่มเติมภายหลัง จะไม่รับพิจารณา

      ๒๒. บัญชีรับใบตอบธรรมศึกษาทุกชั้น** ให้ใช้ใบเดียวกันทั้ง ๔ วิชา **ให้สนามสอบพิมพ์บัญชีรับใบตอบจากฐานข้อมูลของสำนักงานแม่กองธรรมสนามหลวงเท่านั้น ห้ามจัดพิมพ์เอง** โดยให้กำหนดว่าห้องหนึ่งๆ มีผู้เข้าสอบเท่าใด ระบบฐานข้อมูลของสำนักงานฯ จะดำเนินการพิมพ์เป็นรูปแบบบัญชีรับใบตอบ ทั้งนี้เพื่อความถูกต้องของข้อมูล เมื่อส่งใบตอบวิชาแรกให้นักเรียนตรวจสอบชื่อ นามสกุล ฯลฯ หากผิดให้นักเรียนเขียนแก้ไขในบัญชีรับใบตอบนั้นด้วยตนเอง**แล้วลงลายมือชื่อด้วยตัวบรรจงในช่องประจำวิชานั้นๆ (ห้ามใช้ลายเซ็น)
      อนึ่ง สำนักงานแม่กองธรรมสนามหลวงจะรับพิจารณาเฉพาะรายชื่อผู้ขอเข้าสอบที่เข้าสู่ระบบฐานข้อมูลของสำนักงานฯ แล้วพิมพ์เป็นบัญชีรับใบตอบเท่านั้น หากมีรายชื่อเพิ่มเติมภายหลัง จะไม่รับพิจารณา

      ๒๓. การเรียงใบตอบของนักเรียน** ให้เรียงใบตอบของนักเรียนตามเลขประจำตัวตามลำดับจากจำนวนน้อยอยู่ข้างบนไปหาจำนวนมากและไม่ต้องเย็บปึก

      **๒๔. การบรรจุใบตอบนักธรรมชั้นตรีเข้าห่อ** ให้กระทำต่อหน้าคณะกรรมการ เมื่อสอบวิชาใดแล้วเสร็จให้ห่อวิชานั้นๆ เป็นวันๆไปทุกวัน แล้วเขียนบอกไว้นอกห่อให้ชัดเจนว่า วิชาอะไรสอบสนามไหน อำเภอ จังหวัดอะไร ให้คณะกรรมการลงชื่อรับรอง พร้อมกับบอกเวลาวัน เดือน ปี ที่ปิดซองด้วย เมื่อครบ ๔ วิชาแล้ว ให้รวบรวมนำส่งเจ้าคณะภาค ภายใน ๕ วัน หรือตามคำสั่งเจ้าคณะภาค

      **๒๕. บัญชีรับใบตอบ บัญชียอดจำนวนผู้เข้าสอบ บัญชีแก้ไขข้อมูลผู้เข้าสอบนักธรรมชั้นตรี** ให้สำนักเรียนคณะจังหวัดรวบรวมบัญชีรับใบตอบ บัญชียอดจำนวนนักเรียนส่งสอบ ขาดสอบ คงสอบ บัญชีแก้ไขข้อมูลผู้เข้าสอบ ตามรูปแบบของสนามหลวงแผนกธรรม **พร้อมบันทึกลงแผ่นซีดี** ส่งสำนักงานเจ้าคณะภาค **ภายในวันที่ ๒๗ ตุลาคม ๒๕๕๘**หรือตามคำสั่งเจ้าคณะภาค

      **๒๖. การบรรจุใบตอบนักธรรมชั้นโทและชั้นเอก, ธรรมศึกษาชั้นโทและชั้นเอกเข้าห่อ** ให้กระทำต่อหน้าคณะกรรมการ เมื่อสอบวิชาใดแล้วเสร็จ ให้ห่อวิชานั้นเป็นวันๆ และเป็นชั้นๆ ไปทุกวัน แล้วเขียนบอกไว้นอกห่อให้ชัดเจนว่า วิชาอะไร ซองที่เท่าไร สอบสนามไหน อำเภอ จังหวัดอะไร เป็นสนามสอบที่เท่าไร ให้คณะกรรมการลงชื่อรับรอง พร้อมกับบอกเวลา วัน เดือน ปี ที่ปิดซองด้วย เมื่อครบ ๔ วิชาแล้ว ให้ห่อรวมเฉพาะชั้น เป็นนักธรรมชั้นโท ๑ ห่อ นักธรรมชั้นเอก ๑ ห่อ ธรรมศึกษาชั้นโท ๑ ห่อ และธรรมศึกษา ชั้นเอก ๑ ห่อ ถ้ามีชั้นละหลายห่อให้บอกจำนวนด้วยว่ามีกี่ห่อ เช่นห่อที่ ๑ - ๒ ฯลฯ เมื่อประธานสนามสอบปิดซองใบตอบข้อสอบแล้ว ห้ามมิให้เปิดซองใบตอบอีกเป็นอันขาด **นักธรรมชั้นโทและธรรมศึกษาชั้นโท ให้ส่งไปที่ พระธรรมรัตนดิลก** ผู้อำนวยการตรวจใบตอบนักธรรมและธรรมศึกษาชั้นโท คณะ ๑๔ วัดสุทัศน เทพวราราม **นักธรรมชั้นเอกและธรรมศึกษาชั้นเอก ให้ส่งไปที่ สำนักงานแม่กองธรรมสนามหลวงภายใน ๕ วัน

      ๒๗. การบรรจุใบตอบธรรมศึกษาชั้นตรีเข้าห่อ** ให้กระทำต่อหน้าคณะกรรมการ เมื่อสอบวิชาใดแล้วเสร็จให้ห่อวิชานั้นๆ แล้วเขียนบอกไว้นอกห่อให้ชัดเจนว่า วิชาอะไร สอบสนามไหน อำเภอ จังหวัดอะไร ให้คณะกรรมการลงชื่อรับรองพร้อมกับบอกเวลาวัน เดือน ปี ที่ปิดซองด้วย เมื่อครบ ๔ วิชาแล้ว ให้รวบรวมนำส่งเจ้าคณะภาคภายใน ๕ วัน หรือตามคำสั่งเจ้าคณะภาค

      **๒๘. บัญชีรับใบตอบบัญชีแก้ไขข้อมูลผู้เข้าสอบ พร้อมบันทึกลงแผ่นซีดี** ให้ห่อรวมเป็นห่อหนึ่งของแต่ละชั้นต่างหาก เขียนบอกไว้นอกห่อให้ชัดเจน แล้วรวมในห่อใหญ่ของแต่ละชั้น แยกเป็นธรรมศึกษา ชั้นตรี ให้เจ้าคณะภาครับไว้ดำเนินการ นักธรรมชั้นโท ธรรมศึกษาชั้นโท นักธรรมชั้นเอกและธรรมศึกษา ชั้นเอก **ให้แยกส่งไปยังผู้รับผิดชอบดังกล่าวแล้วในข้อ ๒๖

      ๒๙. บัญชียอดจำนวนผู้เข้าสอบนักธรรมและธรรมศึกษาทุกชั้น** ยกเว้นนักธรรมชั้นตรี ให้สำนักเรียนคณะจังหวัดรวบรวมจำนวนนักเรียนส่งสอบ ขาดสอบ คงสอบ ตามรูปแบบของสนามหลวงแผนกธรรม พร้อมบันทึกลงแผ่นซีดี จำนวน ๒ ชุด ส่งสำนักงานแม่กองธรรมสนามหลวง ๑ ชุด ส่งสำนักงานเจ้าคณะภาค ๑ ชุด

      **๓๐. การตรวจใบตอบและประกาศผลสอบนักธรรมชั้นตรี** มอบถวายเจ้าคณะภาครับผิดชอบ กำหนดให้ตรวจได้ตั้งแต่วันแรม ๑ ค่ำ เดือน ๑๑ ตรงกับวันที่ ๒๘ ตุลาคม ๒๕๕๘ และให้ประกาศผลสอบนักธรรมชั้นตรี **ก่อนกำหนดการส่งบัญชีรายชื่อผู้ขอเข้าสอบบาลีสนามหลวงประจำปี** พร้อมทั้งแจ้งเจ้าคณะในเขตปกครองเพื่อทราบและตรวจสอบความถูกต้อง
      **อนึ่ง การประกาศผลสอบนักธรรมชั้นตรี สำนักงานเจ้าคณะภาคไม่ต้องให้เลขที่ประกาศนียบัตร ให้พิมพ์เลขที่ผู้สอบได้ตามลำดับเท่านั้น สำนักงานแม่กองธรรมสนามหลวงจักให้เลขที่ประกาศนียบัตรในภายหลัง

      ๓๑. การส่งผลสอบนักธรรมชั้นตรี** เมื่อเจ้าคณะภาคประกาศรายชื่อผู้สอบได้นักธรรมชั้นตรีแล้ว ให้ส่งบัญชีรับใบตอบหรือบัญชี ศ.๓ ที่มีคะแนน บันทึกลงแผ่นซีดีส่วนที่เป็นกระดาษให้เก็บรักษาไว้, บัญชีประกาศผลสอบนักธรรมชั้นตรีที่แก้ไขข้อมูลถูกต้องสมบูรณ์แล้ว (ศ.๔) บัญชียอดจำนวนนักธรรมชั้นตรี ที่ส่งสอบ ขาดสอบ คงสอบ สอบได้ สอบตก ตามรูปแบบของสนามหลวงแผนกธรรม **พร้อมบันทึกลงแผ่นซีดี** ไปที่สำนักงานแม่กองธรรมสนามหลวง

      **๓๒. การตรวจใบตอบและประกาศผลสอบธรรมศึกษาชั้นตรี** มอบถวายเจ้าคณะภาครับผิดชอบ กำหนดให้ตรวจได้ตั้งแต่วันขึ้น ๑ ค่ำ เดือน ๑ ตรงกับวันที่ ๑๑ ธันวาคม ๒๕๕๘ และให้ประกาศผลสอบธรรมศึกษาชั้นตรี พร้อมทั้งแจ้งเจ้าคณะในเขตปกครองเพื่อทราบและตรวจสอบความถูกต้อง
      **อนึ่ง การประกาศผลสอบธรรมศึกษาชั้นตรี สำนักงานเจ้าคณะภาคไม่ต้องให้เลขที่ประกาศนียบัตร ให้พิมพ์เลขที่ผู้สอบได้ตามลำดับเท่านั้น สำนักงานแม่กองธรรมสนามหลวงจักให้เลขที่ประกาศนียบัตรในภายหลัง

      ๓๓. การส่งผลสอบธรรมศึกษาชั้นตรี** เมื่อเจ้าคณะภาคประกาศรายชื่อผู้สอบได้ธรรมศึกษาชั้นตรีแล้ว ให้ส่งบัญชีรับใบตอบหรือบัญชี ศ.๗ ที่มีคะแนน บันทึกลงแผ่นซีดีส่วนที่เป็นกระดาษให้เก็บรักษาไว้, บัญชีประกาศผลสอบธรรมศึกษาชั้นตรีที่แก้ไขข้อมูลถูกต้องสมบูรณ์แล้ว (ศ.๘) บัญชียอดจำนวนธรรมศึกษาชั้นตรีที่ส่งสอบ ขาดสอบ คงสอบ สอบได้ สอบตก ตามรูปแบบของสนามหลวงแผนกธรรม พร้อมบันทึกลงแผ่นซีดี ไปที่สำนักงานแม่กองธรรมสนามหลวง

      **๓๔. การตรวจใบตอบนักธรรมชั้นโทและเอก, ธรรมศึกษาชั้นโทและเอก** กำหนดตรวจวันที่ ๒๖ - ๒๗ - ๒๘ - ๒๙ - ๓๐ ธันวาคม พ.ศ. ๒๕๕๘ ตรงกับวันเสาร์ - อาทิตย์ - จันทร์ - อังคาร - พุธ แรม ๑ - ๒ -๓ - ๔ - ๕ ค่ำ เดือน ๑ เริ่มตรวจเวลา ๑๓.๐๐น. ถึงเวลา ๑๖.๐๐ น.ใบตอบนักธรรมและธรรมศึกษาชั้นโทมอบถวาย **พระธรรมรัตนดิลก** วัดสุทัศนเทพวราราม ผู้อำนวยการตรวจใบตอบนักธรรมและธรรมศึกษาชั้นโท เป็นผู้ดำเนินการ ใบตอบชั้นเอก **สำนักงานแม่กองธรรมสนามหลวงจะดำเนินการตรวจที่วัดสามพระยา** เขตพระนคร กรุงเทพมหานคร
      **อนึ่ง การประกาศผลสอบนักธรรมและธรรมศึกษาในระบบอินเตอร์เน็ต และการจัดพิมพ์ประกาศนียบัตร จะพิจารณาสำนักเรียนคณะจังหวัดที่มีข้อมูลถูกต้องเรียบร้อยเป็นเบื้องต้น ในส่วนสำนักเรียนคณะจังหวัดหวัดที่มีข้อมูลไม่เรียบร้อย จักประกาศผลสอบเมื่อสำนักงานแม่กองธรรมสนามหลวงได้รับข้อมูลที่ถูกต้องสมบูรณ์แล้ว

      ๓๕. รายงานการสอบธรรม** ให้ผู้เป็นประธานสนามสอบแต่ละแห่งทำรายงานผ่านเจ้าคณะจังหวัด ให้เจ้าคณะจังหวัดสรุปประเด็นในรายงานนั้นๆ เสนอผ่านเจ้าคณะภาค ทั้งนี้ ถ้าเป็นเรื่องปกติไม่ต้องแจ้งในรายงานเว้นไว้แต่มีกรณีพิเศษ

      **๓๖. การประกาศอนุโมทนา** ถ้ามีบัญชีรายนามผู้บริจาคทรัพย์อุปถัมภ์ในการสอบธรรมสนามหลวง สมควรประกาศอนุโมทนาให้เจ้าคณะจังหวัดนั้นๆ ประกาศอนุโมทนาโดยตรง

      **๓๗. ตามระเบียบปฏิบัติ** เพื่อความเรียบร้อยและสะดวกรวดเร็ว ถ้าเจ้าคณะภาคสั่งการเป็นอย่างอื่น ให้ปฏิบัติไปตามคำสั่งของเจ้าคณะภาค

                  ประกาศ ณ วันที่ ๔ สิงหาคม พุทธศักราช ๒๕๕๘

**สมเด็จพระวันรัต**
(สมเด็จพระวันรัต)
แม่กองธรรมสนามหลวง